P r e d k l a d a c i a   s p r á v a

Predkladaná správa sa týka stavu priebežného plnenia Koncepcie využitia poľnohospodárskej a lesníckej biomasy na energetické účely, ktorá bola schválená uznesením vlády SR               č. 1149/2004 z 1. decembra 2004. V bode B.3. uznesenia sa ukladá ministrovi pôdohospodárstva priebežne vytvárať podmienky v organizáciách zaoberajúcich sa problematikou využívania poľnohospodárskej a lesníckej biomasy pre zintenzívnenie realizácie navrhnutej koncepcie.
Správa sa týka programov uvedených v spomínanej koncepcii, ktoré sa realizovali, prípadne realizujú v pôdohospodárstve. Ide o zhodnotenie plnenia programov na využitie poľnohospodárskej biomasy na výrobu tepla, ako zdroja tepla v sušiarenstve, na využitie dendromasy, programov na podporu výskumu a programov na podporu poradenstva.

Správa bola vypracovaná v spolupráci s Technickým a skúšobným ústavom pôdohospodárskym, Národným lesníckym centrom a Slovenským centrom poľnohospodárskeho výskumu.

Správa má informatívny charakter, nebude mať dopad na rozpočet verejnej správy, ani vplyv na zamestnanosť, životné a podnikateľské prostredie a z uvedeného dôvodu predkladaný materiál neobsahuje Doložku vplyvov.